
REZUMAT 


Opusurile în genul de suită reprezintă o parte însemnată în repertoriul instrumental al 
compozitorului Gheorghe Neaga, dar şi în patrimoniul de aur al muzicii camerale din 
spaţiul dintre Prut și Nistru. Incluse în diferită măsură în repertoriul didactic al instituţiilor 
de învățământ artistic, dar și în cel concertistic, lucrările reflectă într-o perfectă măsură 
predilecţiile artistice ale autorului, influențate mai mult sau mai puţin de fluxul evoluţiei 
tehnicilor componistice. Obiectivul propus în articolul de față este de a sublinia, prin prisma 
creațiilor sale în genul de suită, careva ipostaze reprezentative pentru compozitorul 
Gheorghe Neaga și, respectiv, pentru cele trei etape de creaţie a acestuia: anii '50-60, când 
tânărul violonist debutează în cariera sa de compozitor; anii '70-80, caracterizați printr-o 
evoluţie rectilinie spre o acumulare cantitativă și calitativă a experienţei în domeniu; anii 
'90-2003 (trăiţi în mare parte în SUA), când în fiecare opus se observă un înalt nivel de 
măiestrie profesionistă. În acest sens, într-o prezentare cu caracter diacronic, studiul va 
sintetiza detalii despre profilurile tematice, conținuturile ideatice, planurile de forme, 
principiile și tehnicile compoziționale, precum și despre multitudinea de elemente muzicale 
constitutive ale lucrărilor, toate acestea aflate într-un anumit raport cu tradţia ori 
modernitatea. 

După cum „suita instrumentală ocupă un loc important în sistemul 
genurilor creaţiei componistice din Republica Moldova - fapt demonstrat atât de 
interesul permanent al compozitorilor față de acest gen, precum și de numărul 


WI 


considerabil de lucrări [...]”! — printre compozitorii care au perceput în mod 
onorabil potenţialul valorificării acesteia se numără și Gheorghe Neaga. Cu un 
repertoriu bogat în creaţii reprezentative autorul a tins către o excelare 
componistică în cazul fiecărui element de expresivitate muzicală, lăsându-se 
influenţat de bogatul domeniu al folclorului și tratând cât mai inedit expresivitatea 
conținutului muzical, sugestivitatea temelor, originalitatea abordării principiilor 
arhitecturale şi a tehnicilor polifonice, varietatea timbrală etc. 

Cele șase suite dedicate diferitelor componenţe orchestrale şi cameral- 
instrumentale — Suită pentru pian (1961), Suită pentru cvartet de coarde (1965), Suită 
pentru orchestră de cameră (1966), Suită pentru orchestră de coarde (1970), Suită 
concertantă pentru violoncel şi pian (1986), Suită pentru cvintet de instrumente de suflat 
(începutul anilor '902) — au apărut în cea de-a doua perioadă din istoria autohtonă a 
genului’. Scrise succesoral, acestea indică o relativă evoluție a componisticii lui 
Gheorghe Neaga şi se raportează fie la anii '60, când suita a constituit obiectul 
căutării ineditului din perspectivele stilului și ale limbajului muzical, fie la etapa 
anilor '70-90, în care genul a culminat atât calitativ, cât şi cantitativ?. 

Într-un fel sau altul, cu excepția ultimei suite din șirul de mai sus, toate 
celelalte creaţii au mai figurat în diferită măsură în investigaţiile muzicologice 
realizate de cercetători precum Zinovii Stolear, Evgheni Cletinici, Izolda Miliutina, 
Svetlana Ţircunova, Nadejda Cozlova, Tatiana Berezovicova ş.a., fiind abordate 
unilateral sau oferite ca exemple pentru anumite probleme de muzicologie. În acest 
context, studiul de faţă este o încercare în sine de a sintetiza şi evidenția unele 
detalii găsite în urma cercetării multilaterale a  profilurilor tematice, a 
conţinuturilor ideatice, a planurilor de forme, a principiilor şi tehnicilor 
compoziționale şi, nu în ultimul rând, a multitudinii de elemente muzicale 
constitutive prin care lucrările se raportează la tradiţie ori la modernitate. Pentru 
că, scrise succesoral, toate suitele indică o ușoară evoluţie a componisticii lui 
Gheorghe Neaga, ce va putea fi observată urmărind prezentările care urmează. 

Primul opus al lui Gheorghe Neaga în genul de suită — Suită pentru pian — 
este şi cel mai frecvent întâlnit atât în programele didactice şi de concert, cât şi în 
publicaţiile muzicologice. Creaţia a fost interpretată imediat după compunere de 
către pianista Ghita Strahilevici, căreia îi şi este dedicată, și editată în următorii ani. 


1 Tatiana Berezovicova, Suita instrumentală în creația componistică din Republica Moldova (secolul XX), 
Pontos, Chișinău, 2015, p. 6 

2 Nu se cunoaște anul compunerii acestei suite. Cert este faptul că prima interpretare a lucrării a avut 
loc în 1991. 

3 Periodizare propusă de muzicologul Tatiana Berezovicova. 

+ Idem, p. 101. Gheorghe Neaga nu a compus suite în timpul șederii sale în SUA. 

Acest fapt este o dovadă în plus a întâietăţii absolute pe care o deține suita 
pianistică printre suitele pentru instrumentele solistice!. 

Lucrarea se raportează la prima etapă de creaţie a autorului și a apărut în 
1961 - la câţiva ani distanță de absolvire a clasei de compoziţie și la un an de la 
participarea la Decada literaturii şi artei moldovenești de la Moscova — într-o perioadă 
în care Gheorghe Neaga debuta în cariera sa componistică cu primele opusuri 
instrumentale în forme ample. De aceea, se întâmplă ca Suita pentru pian să 
prezinte unele ambiguităţi în materie de limbaj muzical, astfel încât opţiunile sale 
pot fi lăsate pe seama începutului de carieră componistică, dar pot fi percepute, de 
altfel, și drept indicii ale unor încercări inovatoare. 

Un prim factor în studiul lucrării îl reprezintă forma acesteia, una din cinci 
părți pe cât de diferite, pe atât de coerente în sensul ciclicității și al unitarietății. 
Coexistenţa ambelor direcţii ale bipolarităţii emise poate fi acceptată numai în baza 
unor argumente găsite pe parcursul cercetării structurilor și a limbajelor muzicale 
fiecăreia dintre mișcări, dar și a relaţiilor dintre acestea. Or, în ciuda 
individualităţii părților și a diferenţelor lor dimensionale, există anumiţi parametri 
care asigură conexiunea ideatică a opusului, oferind totodată un complex material 
muzical — despre care Balys Dvarionas a afirmat că ar fi fost suficient pentru două 
compoziţii? — şi o desfășurare în etape a unui conţinut bogat în „lirism elevat, 
profunzime psihologică, subtilitate intelectuală, emoţii care ating uneori o 
pronunţată tensiune dramatică” 5 

Pentru început se constată că primele trei părți — Preludiu, Scherzino, Basm — 
sunt mult mai reduse după dimensiuni decât ultimele două — Temă cu variațiuni şi 
Rondo. Însă în pofida faptului că sunt concepute miniatural, acestea cuprind o scară 
largă de imagini şi elemente muzicale pe cât se poate de substanţiale în contextul 
ideatic al lucrării. Spre exemplu, partea întâia — Preludiu — se prezintă într-o formă 
tripartită mare cu repriză de tip AA:A!, fiecare compartiment al căreia nu este 
compus decât din două perioade, cu o singură excepţie, pătrate şi simetrice. Deşi 
ocupă doar cincizeci de măsuri, sub ancora indicaţiei Moderato maestoso, materialul 
muzical ce poartă un rol introductiv pentru întregul opus oferă în cel mai evident 
mod posibil două elemente contrastante — a și b (vezi exemplul 1a, b) —, pe care, 
împrumutând din specificul tematismului unei forme de sonată, Gheorghe Neaga 
le prezintă fie sub paravanul dramaticului, fie sub cel al liricului. 


1 Idem, p. 55 

2 Evgheni Kletinich, Instrumentalnaia muzyca Georgiia Niagi (voprosyevoliutsiistilia). V: Kompozitory Siuznyh 
Respublik: sbornyk statei. Vyp. 4., Sovetskikompozitor, Moscow, 1983, p. 5 

3 Tatiana Berezovicova, Suita instrumentală în creația componistică din Republica Moldova (secolul XX), 
Pontos, Chişinău, 2015, p. 52 

Exemplul 1b: Suita pentru pian, p. I-a, Preludiu, elementul b 


În continuare, într-un ritm alert și cu sonorități intens cromatizate, 
Scherzino pare să fie cea mai scurtă parte din întregul ciclu, senzația de accelerare 
temporală fiind cauzată și de indicaţia Prestissimo giocoso sau de figurile ritmice 
secţionate cât mai divers între schimburile frecvente de metru (1/8, 3/8, 5/8, 6/8, 
4/4). Din punct de vedere tematic, compartimentele formei bipartite mari conțin, la 
fel ca și în Preludiu, două elemente diferite. Exuberanţa şi expunerea în avalanșă a 
primei teme, defalcate cromatic într-o continuă alternanță a accentelor ritmice, 
contrastează cu melodia expresivă şi caracterul cantabile ale temei secunde, 
apropiată prin dubla-i modalitate formulările-i ritmice de melosul folcloric.! 

Registrul caracterelor exprimate prin intermediul limbajului muzical se 
extinde în partea de mijloc a suitei — Basm. Inspirat din creația impresioniștilor?, 
dar și din muzica urmaşilor acestora, autorul inversează raportul dramatic-liric 
întâlnit în Preludiu şi Scherzino şi porneşte în cadrul unui Adagio doloroso o etapizare 
a aprofundării dramatismului. Cele trei faze ale desfăşurării conținutului muzical 
se regăsesc oarecum și în secționarea formei de tip ABA! a părţii. După ce 
compartimentul de debut (A) — cu factură transparentă și temă expusă în caracterul 
unui cântec de leagăn? — produce o introducere în lumea eului celui care trăiește 
acest basm, fugato-ul la patru voci pe unul dintre elementele temei B din partea 
anterioară exprimă o intensificare a zbuciumului lăuntric. Şi abia în măsurile 
finale, sub indicaţia smorzando, se accentuează un caracter specific melodiilor 
doinite?, ce descriu de obicei reprimarea unor sentimente. 

Într-un contrast epatant cu proporţiile miniaturale ale primelor trei părți 
ale suitei şi cu claritatea și individualitatea oarecum sesizabilă a conţinutului 
tematic al acestora se găsesc următoarele două. În Tema cu variațiuni, tema (vezi 
exemplul 2) — urmată de cinci variaţiuni succedate analogic — este inspirată din cele 
două elemente ritmico-melodice din începutul Preludiului. împrumutul ideatic 
contribuie, bineînţeles, la o relativă suprimare a individualității şi participă, alături 
de alte elemente ale limbajului muzical, la asigurarea ciclicității opusului. 


1 Zinovi Lazarevici Stoliar, Georgii Niaga, Cartea Moldovenească, Chişinău, 1973, p. 111 

2 Evgheni Kletinich, Georgii Niaga. V. Kompozitory Sovetskoi Moldavii, Literatura artistică, Chișinău, 1987, 
p. 209 

3 Zinovi Lazarevici Stoliar, Georgii Niaga, Cartea Moldovenească, Chişinău, 1973, p. 113 

+ Idem, p. 36 

Exemplul 2: Suita pentru pian, p. a IV-a, Temă cu variațiuni, tema 


Principiul variaţional utilizat de Gheorghe Neaga provoacă dezvoltări și 
devieri survenite în diferită măsură pe parcursul înșiruirii celor cinci variațiuni 
prezentate relativ tradițional. În unele dintre acestea — I, II, V — compozitorul 
rămâne fidel temei, iar în altele — III, IV — propune conţinuturi muzicale mult prea 
îndepărtate de caracterul, figurile ritmico-melodice, stabilitatea tonală şi 
transparenţa scriiturii acesteia. lar în contextul în care muzicologul Tatiana 


"1 


Berezovicova numeşte această parte a lucrării „suită într-o suită”!, variațiunea a 
patra poate fi considerată un al treilea nivel ierarhic al structurii creației în sensul 
principiului de suită. Anume conform acestuia, în prima secțiune a 
compartimentului se perindă trei fugato-uri, dintre care unul dublu. De altfel, 
Gheorhe Neaga se apropie aici, în cadrul celei mai extinse variațiuni ale formei, de 
tiparul obișnuit al unei fugi. 

Partea finală — Rondo — este o nouă și ultimă etapă în metamorfozarea 
conținutului ideatic al Suitei, dar poate fi tratată și din perspectiva altei variațiuni 
pentru forma părţii precedente. Drept argumente pot servi lipsa barelor duble la 
sfârşitul părţii a patra, precum și afinităţile tematice comportate de final în raport 
cu Temă cu variațiuni. Oricum, Rondo-ul se prezintă cu o structură tradițională și 
obișnuită pentru sfârşiturile de cicluri sonato-simfonice. Cu dimensiuni 
asemănătoare cu cele din Temă cu variațiuni, partea se desfăşoară într-o formă 
pentapartită ABACA, ale cărei două episoade contrastează puternic cu cuprinsul 
refrenului. Şi totuşi, deși primul (B) poartă un caracter liric, iar al doilea (C) — unul 
dramatic, în liniile melodice ale acestora se găsesc frânturi ideatice din Preludiu, 
unde își are originile şi tema refrenului. De altfel, ultima este inspirată din 
mișcarea pe secunde din prima parte, însă pare să fie mai mult o variantă 
transfigurată a temei din Temă cu variațiuni. Aceste observaţii asupra relaţiei dintre 
conţinutul ideatic al Rondo-ului și al altor părţi ale creaţiei se adaugă la cele 
anterioare cu privire la împrumutul în diferită măsură a temelor şi subliniază 
importanţa asigurării unitarietăţii ciclului pe care compozitorul o oferă lucrării, ale 
cărei cinci părți pot fi interpretate totuși și în mod separat. 

Astfel, autorul rămâne în zona modernă a genului de suită, deși „putem 
spune că Suita pentru pian a oglindit niște trăsături caracteristice pentru perioada 
timpurie a creaţiei lui Gheorghe Neaga cu toate căutările, descoperirile, precum și 
imperfecțiunile inevitabile”? lar sub indicaţiile molto crescendo și fff, într-un 
diapazon din ce în ce mai extins, un ritm sacadat specific tocatei şi cu dublări ale 


1 Tatiana Berezovicova, Suita instrumentală în creația componistică a lui Gheorghe Neaga, in: Cercetări de 
muzicologie, Ştiinţa, Chișinău, 1998, p. 94 
2 Ibidem. 


18 


conținuturilor partidelor celor două mâini expuse în direcţii contrare, 
compozitorul își încheie prima lucrare în genul de suită oferind, după înșiruirea 
unor diverse exprimări şi stări emoționale, o atmosferă victorioasă a jovialităţii 
asupra liricului și dramaticului de orice natură. 

Următorul opus găsit în repertoriul de suită al lui Gheorghe Neaga este 
Suita pentru cvartet de coarde. Compusă în 1965 în doar câteva zile!, interpretată 
imediat la Baku în cadrul Săptămânii Culturii Moldoveneşti în Azerbaidjan? şi editată 
după trei ani, această lucrare se raportează, asemenea Suitei pentru pian, la prima 
etapă de creaţie a autorului. Premisele apariției compoziţiei nu sunt unele speciale, 
însă rezultatul produs este unul sui-generis. Or, o simplă intenţie de a lua o pauză 
după solicitanta Simfonie a II-a? l-a condus pe autor spre realizarea unui alt opus 
disproporționat, care, eludând relaţiile echilibrate între părți, a provocat consecinţe 
ce intrigă cel puţin din punct de vedere muzicologic. 

Cu dimensiuni reduse — din nou, asemenea suitei pentru pian — lucrarea 
cvadripartită cuprinde părţi mici — Introducere, Doină şi Dans, dar și mari — Scherzo. 
Iar dacă în prima creaţie a genului Gheorghe Neaga distanțează oarecum părțile 
mici de cele mari, oferindu-le o anumită individualitate, acum acesta indică attacca 
la sfârşitul fiecărei părți (de la sine înţeles, cu excepţia finalului). Astfel, alături de 
alte elemente ale limbajului muzical, procedeul attacca — pe care compozitorul îl 
utilizează pentru prima dată anume în partitura Suitei pentru cvartet de coarde — 
contribuie la asigurarea unitarietăţii ciclului+ și chiar la transformarea acestuia 
„într-o formă constituant-contrastantă, sau, mai bine zis, în forma monociclică de 
tip suită”.5 

Asemănările dintre cele două opusuri continuă cu parametrul tonal (F-dur) 
afirmat în părțile exterioare, de la care se deviază în cele de mijloc (e-moll, G-dur). 
Mai mult, se pare că și printre formulările ritmico-melodice sau tehnicile de tratare 
a conţinutului tematic pot fi observate careva corespondențe. Şi totuși, deși 
scriitura și mijloacele de expunere nu prezintă inconveniente majore de 
interpretare, autorul acordă o importantă atenție unor potenţiale înnoiri în baza 
perpetuării canoanelor și nu a negării acestora. Astfel, suita este raportată de către 
muzicologul Izolda Miliutina la un grup de lucrări ale căror roluri rezidă în 
extinderea și diversificarea perspectivelor de valorificare a genurilor instrumentale 
de cameră, dar și în evidenţierea unor stiluri componistice individuale.s 


1 Idem, p. 96 

2 Idem, p. 24 

3 Zinovi Lazarevici Stoliar, Georgii Niaga, Cartea Moldovenească, Chișinău, 1973, p. 96 

+ Tatiana Berezovicova, Suita instrumentală în creația componistică a lui Gheorghe Neaga, in: Cercetări de 
muzicologie, Ştiinţa, Chișinău, 1998, p. 95 

5 Tatiana Berezovicova, Suita instrumentală în creația componistică din Republica Moldova (secolul XX), 
Pontos, Chişinău, 2015, p. 98 

* Izolda Milutina, Kamernyi instrumentalnyi ansambl v molsavskoi muzyke 60-70-hgodov. V: 
Muzykalnoetvorchestvo v Sovetskoi Moldavii, Ştiinţa, Chişinău, 1988, p. 11 

Expuse comprimat, primele trei părți prezintă unele particularități 
evidente, după cum se întâmpla și în părţile mici ale Suitei pentru pian. În plus, se 
observă anumite analogii şi în structura acestora. Spre exemplu, în Introducere pot 
fi remarcate tot două elemente tematice mai mult sau mai puţin înrudite. Însă dacă 
în Preludiu din Suita pentru pian acestea erau trasate doar consecutiv, aici 
Gheorghe Neaga reușește și suprapunerea lor, astfel încât, în contextul unei 
scriituri strict omofone, să se producă o contrapunere a două straturi. Primul 
element prezintă însuşirile genului de marș, fiind acompaniat de formule ritmice 
regulate, în timp ce al doilea — cu un conţinut liric accentuat — este însoţit de 
ritmuri specifice jocului popular, precum și de formulări cromatizate întoarse (re/- 
mi-re 4) atât de frecvent întâlnite în creaţiile de mai târziu. 

În mod ciudat, trecerea către următoarea parte este realizată în baza 
ritmului mărșăluit al primului element. Acesta este păstrat şi de-a lungul celor trei 
secțiuni ale formei tripartite mici ale părţii secunde, dar sonorităţile sunt de această 
dată diferite, susținând tânguiala improvizatorică a personajului principal — viola. 
Or, Doină redă un amestec de durere, neputinţă și supărare, sentimente sporite și 
de permanentele inflexiuni în baza acordurilor de septimă, nonă și undecimă, dar 
şi de indicaţia inițială Poco grave. 

Următoarea parte — Dans —, puternic contrastantă cu precedenta, pare la o 
primă vedere a partiturii una dintre cele mai simple și dezinvolte muzici din 
repertoriul instrumental de cameră al lui Gheorghe Neaga. Datorită omogenităţii 
temporale, dinamice, precum şi a celei ideatice, se pare că autorul oferă și 
ascultătorului respiro-ul de care ar fi avut nevoie după Simfonia a II-a. Însă chiar 
dacă cele trei elemente dansante ale mișcării găsite la început în partida primei 
viori nu suportă ele însele un travaliu semnificativ, această funcţie este dată 
acompaniamentului. Astfel, se întâmplă ca pe parcursul secțiunilor de mijloc 
elementele să fie dublate și chiar triplate la secunde, terțe sau cvarte. lar 
augmentarea optică a cuprinsului ideatic mai este însoţită şi de unele efecte 
politonale.! 

Aceleași principii compoziționale se regăsesc și în Scherzo. După o 
anticipare ritmico-melodică spre sfârșit de Dans, s-ar părea că partea finală nu 
prezintă ceva absolut nou, decât un metru diferit și instabil (3/4, 5/4, 5/8, 6/8 sau 9/8 
faţă de 2/4) și o formă mult mai elaborată de rondo în cadrul unor dimensiuni 
relativ egale cu cele însumate ale primelor trei părți. În cadrul refrenului se 
păstrează și caracterul dansant anterior, dar compozitorul îi conferă de această 
dată un suflu scherzando, de unde provine şi titlul mișcării. Sub egida ambilor 
parametri se găsește şi tempo-ul, pentru că, surprinzător pentru creaţia timpurie a 
lui Gheorghe Neaga, lipsește orice indiciu în acest sens. 

Însă cea mai neașteptată pentru etapa în cauză este o temă construită în 
baza șirului de douăsprezece sunete ale gamei cromatice (vezi exemplul 3) găsit în 


1 Zinovi Lazarevici Stoliar, Georgii Niaga, Cartea Moldovenească, Chișinău, 1973, p. 97 

„tema principală a Scherzo-ului — o melodie provocatoare, îndrăzneață, într-un 
metru din cinci bătăi, apropiată jocurilor bătrânești de bărbaţi, cu accente sporite și 
salturi caraghioase”!. Apropiată din punct de vedere ideatic celor două elemente 
din Introducere, aceasta contrastează cu temele episoadelor B şi C: B desfășurat mai 
mult într-o polifonie a straturilor în baza unor elemente împrumutate în mare 
parte fie din părţile precedente, fie din Suita pentru pian, şi C pe un ritm specific de 
horă mare transpus într-un cadru liric.? 


Exemplul 3: Suita pentru cvartet de coarde, p. a IV-a, Scherzo, tema refrenului 


Autorul îşi încheie lucrarea însumând într-un proces energic tehnici și 
formulări cheie din toate compartimentele Scherzo-ului. Peste acestea se aplică și 
procedeul divizării ritmice, dar și un perpetuum mobile în stilul unei tocate al 
tuturor straturilor către o sigură direcţie: ascendentă sau descendentă, ambele 
întâlnite şi în Introducere sau Dans. Toate caracteristicile enumerate atribuie 
diviziunii date un rol de codă pentru final, dar și pentru întreaga suită. Astfel, la 
numai câțiva ani de la debutul său componistic, Gheorghe Neaga întruneşte deja 
câteva dintre cele mai reprezentative însușiri ale propriului stil componistic. 

În contextul în care muzica de cameră s-a dezvoltat fulgerător și inopinat 
în anii '605, la numai un an distanţă de Suita pentru cvartet de coarde — în 1966 — un 
alt opus în genul de suită continuă căutările componistice şi năzuinţele muzicale 
ale lui Gheorghe Neaga — Suita pentru orchestră de cameră. Pentru că după cum 
cele mai multe suite instrumentale apărute în spaţiul dintre Prut și Nistru vizează 
diferite formaţii orchestrale, nu se poate ca autorul să nu fi avut o încercare în 
acest sens. 

În condiţiile unor preocupări paralele ale compozitorului pentru operă și 
oratoriu — în această perioadă și-a început deja lucrul asupra libretelor pentru 
Aurora (1970) şi Barbu Lăutarul (1971) — dimensiunile reduse și formele neașteptat 
de mici ale creaţiei surprind foarte mult. lar un alt detaliu care captează atenţia 
muzicologică se regăsește în tendinţa lui Gheorghe Neaga de modernizare a suitei 
preclasice de tipar vest-european. Or, „îmbinarea elementelor de proveniență 
folclorică cu cele neoclasiciste a devenit foarte răspândită în creația compozitorilor 


1 Idem, p. 98 

2 Evgheni Kletinich, Georgii Niaga. V. Kompozitory Sovetskoi Moldavii, Literatura artistică, Chișinău, 1987, 
p. 211 

3 Izolda Milutina, Kamernyi instrumentalnyi ansambl v molsavskoi muzyke 60-70-hgodov. V: 
Muzykalnoetvorchestvo v Sovetskoi Moldavii, Ştiinţa, Chişinău, 1988, p. 12 

+ Tatiana Berezovicova, Suita instrumentală în creația componistică din Republica Moldova (secolul XX), 
Pontos, Chişinău, p. 45 

chișinăuieni din a doua jumătate a secolului XX”!, iar această constatare poate 
obţine suficiente probe chiar și printr-o sumară analiză a opusului. 

Pentru început, una dintre cele patru părți miniaturale ale suitei, în același 
timp prima și cea mai scurtă dintre toate, este Coral. Sonorizate doar în partidele 
instrumentelor aerofone - flaut, fagot, corni (I şi II) şi trompetă - conținuturile 
muzicale ne îndreaptă memoria către unul dintre genurile perioadei preclasice 
(vezi exemplul 4). Pornind de la titlu, tempo — Andante —, durate mari, metru 
compus şi instabil (4/2, 5/2, 6/2) şi scriitură contrapunctată sever la patru și șase 
voci, autorul semnează o piesă în caracterul epic al unei muzici vocale pe o temă 
religioasă. Surprinzătoare în acest context sunt instabilitatea tonală, formulările 
cromatizate întoarse (gen Ja/-si/-la şi dubla poziţie a unui sunet — detalii care 
oferă părţii un suflu inedit şi proaspăt. 


m —_ 
Hee == 


i 
u= Toe E 2 O r y n a, 


Exemplul 4: Suita pentru orchestră de cameră, p. I-a, Coral 


Absolut contrastant prin dimensiuni, tempo — Allegretto —, metru (3/8), 
aspect ideatic și partitură în care se regăsesc toate instrumentele obișnuite ale unei 
orchestre de cameră, Vals ne teleportează spre o altă perioadă a istoriei? şi spre un 
gen al muzicii de salon. Într-o formă mare tripartită cu repriză, conţinutul 
monotematic este expus diferit. Dacă compartimentele exterioare au o factură 
suficient de transparentă, deși debutează cu fragmente imitative, diviziunea 
mediană se aseamănă, cel puţin într-o primă fază, cu un perpetuum mobile în stilul 
unei tocate. Nici ideaticul liric al părţii nu poate fi considerat unul ofertant, atât 
timp cât tema ascunsă ori slab conturată nu prezintă un contur melodic clar, cum 
se întâmplă de obicei într-un gen dansant. Astfel, în baza unui germene polifonic, 


1 Vladimir Axionov, Ecouri ale neoclasicismului în creația componistică din Republica Moldova, in: Arta. Arte 
audiovizuale, 2007, Business-Elita SRL, Chișinău, 2007, p. 56 

2 Deşi istoria valsului porneşte mult mai devreme, acesta fiind cunoscut de-a lungul timpului și sub alte 
denumiri, apogeul dezvoltării genului se găsește în romantism. 

liniile melodice de pe parcurs prezintă un Vals ciudat! și copleşitor atât pentru 
ascultător, dar mai ales pentru un eventual dansator. 

Următoarea parte nu poartă un titlu anume, însă indicaţia Allegro alla 
marcia direcţionează cercetarea către genul de marș în pofida formulelor ritmice cu 
specific folcloric găsite mai ales în acompaniament. Deși expusă într-un număr de 
măsuri aproximativ egal cu cel din Vals, o primă examinare pare mult mai 
complexă, fapt datorat ambiguităţii caracterului meditativ cu înclinații fantastice?, 
pe care îl comportă conţinutul partiturii bogat în precizări de agogică şi tehnică 
interpretativă. La grupul de instrumente participante în părţile precedente mai 
sunt adăugate pianul şi flautul piccolo, forma este una tripartită mare contrastantă 
şi mult mai elaborată decât în partea precedentă, iar unul dintre elementele 
ideatice pe care compozitorul pune accent în mod evident, secvențându-l sau 
folosindu-l drept pedală, este formula întoarsă găsită și în alte părți sau creații 
prezentate în textul de față. 

Aceeași formulă întoarsă este observată şi în ultima parte a suitei, al cărei 
caracter Grave şi tempo Lento maestoso sunt obișnuite mai mult centrelor de cicluri 
decât finalurilor?. În plus, autorul o foloseşte în inversare faţă de trasarea originală 
anterioară, iar sporadic adaugă prin suprapunere și o “inversare a inversării”. În 
același timp, Gheorghe Neaga combină cât mai original tehnici specifice polifoniei 
şi omofoniei, iar imitaţia este utilizată în aceeași măsură cu procedeului de unison. 
Şi tot pe formula întoarsă însoțită de câteva intervale cromatizate, creaţia se încheie 
la ppp, lăsând în urmă un semn de întrebare, care, din punct de vedere muzicologic 
poate fi interpretat variat. 

Urmărind detaliile expuse până aici, se contată faptul că „compozitorul 
continuă aici căutarea formei perfecte pentru realizarea modelului de suită”. Iar 
încercările sale de a muta cu locul unele părți (vezi Vals şi final), amintirea unor 
genuri din alte perioade ale istoriei sub stindardul modernismului (Coral şi Vals), 
tentativele de a se eschiva de la tematismul de influenţă folclorică şi adaptarea la 
stilul neoclasic, îmbinarea  omofoniei cu polifonia şi chiar abordarea 
contrapunctului de stil sever — toate probează efortul lui Gheorghe Neaga de a 
oferi ceva original și în același timp raportat la stratul vechi al artei muzicale. Şi nu 
în ultimul rând, nu trebuie omisă ideea că anume această lucrare este cea „în care 
pentru prima dată în istoria suitei naţionale orchestra de coarde a fost îmbogăţită 
cu includerea instrumentelor de suflat”?. 


1 Tatiana Berezovicova, Suita instrumentală în creația componistică a lui Gheorghe Neaga, in: Cercetări de 
muzicologie, Ştiinţa, Chișinău, 1998, p. 95 

2 Ibidem. 

3 Ibidem. 

+ Ibidem. 

5 Tatiana Berezovicova, Suita instrumentală în creația componistică din Republica Moldova (secolul XX), 
Pontos, Chișinău, p. 47 

În plină ascensiune a carierei componistice, Gheorghe Neaga a continuat 
să-și îmbogăţească repertoriul instrumental de cameră cu alte două opusuri 
remarcabile — Suita pentru orchestră de coarde și Suita concertantă pentru violoncel 
şi pian. Ambele au apărut în anii '70-80, când genul de suită a culminat atât 
calitativ, cât şi cantitativ!, şi se regăsesc printre cele aproximativ o sută de suite 
compuse în spaţiul dintre Prut şi Nistru anume în această perioadă de înflorire a 
genului?. 

Dintre ele, anume Suita pentru orchestră de coarde „inaugurează o 
perioadă de maturitate creativă a autorului”. Compusă în 1970, lucrarea a apărut 
în vâltoarea pregătirilor pentru finalizarea și interpretarea în premieră a oratoriului 
Aurora şi a operei Barbu Lăutaru. Considerată un succes imediat, Suita a intrat în 
patrimoniul de aur chiar după prima executare în cadrul programului de 
deschidere a sezonului de concerte din 4 octombrie 1970: susținut de către 
Orchestra Filarmonicii chişinăuiene sub bagheta dirijorului Timofei Gurtovoi. 

Compoziţia se mai înscrie și printre numeroasele suite dedicate anume 
grupurilor orchestrale de cameră, ale căror apogeu se găsește, de asemenea, în anii 
'70-805. Dintre acestea, lucrarea lui Gheorghe Neaga se deosebește totuşi datorită 
dimensiunilor și conținutului concentrat, fiind considerată în acest sens și una 
dintre puţinele suite orchestrale configurate laconic și comprimat. Cu o structură 
din patru părți: Introducere, Cântec, Vals, Final —, compoziţia se deosebeşte prin 
caracterul predominant liricizat cu nuanţe epice rezultat din preocupările 
simultane ale autorului pentru vocalitatea muzicii corale și de operă”. 

Introducere este cel mai potrivit exemplu în acest sens. Epicul specific 
vechilor cântece haiduceștis - mai mult decât evident în cele trei secțiuni ale formei 
tripartite mici desfășurată pe durata a numai douăzeci și patru de măsuri — 
predomină întregul spectru ideatic al părţii și va putea fi observat pe alocuri şi în 
continuarea suitei. Originală prin simplitatea sa ritmică și melodică, tema (vezi 
exemplul 5) se alătură altor elemente ideatice esenţiale pentru repertoriul 
instrumental de cameră al lui Gheorghe Neaga. Firescul expunerii acesteia se 
datorează şi formulelor diatonice, ale căror ondulări melodice se referă, prin 
suprapunere, la caracterul liric al interpretării de natură vocală, dar și la asprimea 
orgoliului masculin specific purtării haiduceşti. 


1 Idem, p. 101 

2 Idem, p. 25 

3 Tatiana Berezovicova, Suita instrumentală în creația componistică a lui Gheorghe Neaga, in: Cercetări de 
muzicologie, Ştiinţa, Chişinău, 1998, p. 96 

4 Zinovi Lazarevici Stoliar, Georgii Niaga, Cartea Moldovenească, Chişinău, p. 26 

5 Tatiana Berezovicova, Suita instrumentală în creația componistică din Republica Moldova (secolul XX), 
Pontos, Chişinău, p. 47 

6 Zinovi Lazarevici Stoliar, Georgii Niaga, Cartea Moldovenească, Chișinău, p. 26 

7 Tatiana Berezovicova, Suita instrumentală în creația componistică a lui Gheorghe Neaga, in: Cercetări de 
muzicologie, Ştiinţa, Chişinău, 1998, p. 95 

8 Zinovi Lazarevici Stoliar, Georgii Niaga, Cartea Moldovenească, Chişinău, p. 78 

Contrabassi 


Exemplul 5: Suita pentru orchestră de coarde, p. I-a, Introducere, tema 


În partea a doua — Cântec — autorul rămâne în zona epicului. De facto, 
Introducere anticipează profunzimea ideatică pe care compozitorul o atribuie piesei 
secunde, pentru că, inițial, primele două părţi ar fi trebuit să constituie un ciclu mic 
bipartit în cadrul ciclului mare cvadripartit al suitei. Dar diferenţa izbitoare între 
cele două jumătăți ale lucrării şi lipsa contrastului între părţile succedate ar fi redus 
din proeminenţa trăsăturilor de gen ale suitei. Tocmai de aceea, alternanţa părților 
de mijloc a fost inversată de către Gheorghe Neaga în versiunea de concert!. Totuşi, 
în studiul de față creaţia este prezentată după prima sa variantă, rămasă valabilă și 
în ediţia tipărită în 1977. 

O altă informaţie utilă se referă la faptul că partea a doua a fost transferată 
aici din Suita pentru orchestră de cameră compusă câţiva ani mai devreme?. Nu se 
poate cunoaşte dacă Cântec chiar a făcut parte din partitura suitei apărute în 1966 
sau a fost doar un fragment din schița lucrării. Cert este că conţinutul ideatic al 
piesei este perfect integrat în structura ciclului Suitei pentru orchestră de coarde, 
iar expresivitatea liricizată a temei inspirată din melosul slav plasează partea dată 
chiar pe poziția de centru liric al creaţiei. 

Într-un contrast ideatic izbitor, partea a treia este un Vals presărată cu 
nuanţe lirice tipic prokofieviene. După două părți predominate de o expunere 
epică, „se pare că fantezia creatoare a compozitorului ne duce dintr-o lume reală a 
zilelor austere de haiducie într-o alta de poveste”4, plină de entuziasm și conotaţii 
meditative. Şi tot în caracter dansant, dar nu al unui gen de salon, ci în spiritul 
lirismului folcloric, se găseşte și Finalul (Allegro con brio). Or, Suita pentru orchestră 
de coarde se numără printre opusurile perioadei anilor '70-80, când genul în cauză 
a acumulat cele mai însemnate realizări în problema abordării folclorului”. 


1 Idem, pp. 82-83 

2 Idem, p. 81 

3 Idem, p. 26 

+ Idem, p. 79 

5 Tatiana Berezovicova, Suita instrumentală în creația componistică din Republica Moldova (secolul XX), 
Pontos, Chişinău, p. 29 

Violini | 


Exemplul 6: Suita pentru orchestră de coarde, p. a IV-a, Final, tema 


Fără predispuneri către tensionări dramatice, cuprinsul ideatic al ultimei 
părți din Suită provoacă limitarea la monotematism. De aceea, nu se poate spune că 
ar exista o originalitate absolută în comparaţie cu ideaticul de până aici. Mai ales 
figura de început (vezi exemplul 6) comportă asemănări evidente cu elementul 
tematic al Introducerii epice, iar intervalul de cvartă care îi este antepus în 
dezvoltările din compartimentul median se mai găsește şi în Cântec, dar şi în 
Introducere, amintind despre similitudinile celor două părți. Astfel, Gheorghe 
Neaga asigură unitarietatea ciclică a Suitei în baza joncţiunii la nivel tematic și 
urmărește şi o transformare succesivă a unui fond ideatic în funcţie de trăsăturile 
epice sau lirice pe care i le conferă în diferită măsură pe parcursul lucrării. 

În contextul în care, dintre toate suitele pentru diferite ansambluri 
instrumentale, după ciclurile compuse pentru cvartetul de coarde locul secund îl 
ocupă cele scrise pentru duetul instrumental în care, cel mai frecvent, diverse 
instrumente interacționează cu pianul!, Suita concertantă pentru violoncel şi pian 
este unul dintre exemplele potrivite în acest sens. În plus, apărut în 1986, opusul 
reprezintă o excelentă dovadă a maturității componistice de care autorul a dat 
dovadă în cea de-a doua etapă a sa de creație. 

Lucrarea este dedicată violoncelului și corespunde în deplină măsură 
normelor genului concertant. Și, deși echilibrul între partide provoacă dificultăți 
compoziționale atunci când în partitură figurează pianul? [4, p. 520], violoncelului 
îi este oferit totuşi rolul principal, iar „faptul că în niciuna dintre părţile Suitei nu se 
găsesc introduceri, încheieri sau interludii individuale pianistice, dovedește de 
asemenea întâietatea violoncelului”3. 

Într-o arhitectură pentapartită — la fel ca și Suita pentru pian —, ciclul 
păstrează unele detalii componistice din alte suite anterioare. Și, deși nu-și 
intitulează decât două dintre părți — a doua și a patra, două Valsuri —, pentru 
celelalte autorul oferă suficiente detalii despre conţinutul imagistic şi despre 
particularităţile de gen ale acestora. Spre exemplu, în analogie cu Preludiile şi 


1 H. Kozlova, S. Tsirkunova, Kamerno-ansablevaiamuzyka v Respublike Moldova: voprosy teorii, istorii i 
metodiki propodavaniia, Pontos, Chişinău 

2 Cobbett's cyclopedic survey of chamber music. 2nd ed. Vol. II. London: Oxford University Press, 1963, 
p. 520 

3 H. Kozlova, S. Tsirkunova, Kamerno-ansablevaiamuzyka v Respublike Moldova: voprosy teorii, istorii i 
metodiki propodavaniia, Pontos, Chişinău, p. 103 

Introducerile din toate celelalte suite prezentate, partea întâi din Suita concertantă 
comportă o funcţie introductivă în atmosfera energică a întregii lucrări exprimată 
în baza unor formule ritmico-melodice de poloneză!. 

În același spirit se desfăşoară și primul Vals, adică partea a doua a ciclului. 
Cu un metru mai puţin obișnuit genului respectiv de dans — 6/8 — şi sub indicațţia 
Allegro appassionato, cele cinci diviziuni ale formei concentrice cuprind trei 
elemente tematice diferite. În primul autorul oferă întâietate ritmului, ceea ce 
dispune o asemănare cu o siciliană preclasică?, în al doilea stabilitatea ritmică este 
suprapusă cu procedeul sincopării, iar în al treile esența lirică a materialului 
muzical este îmbinată cu utilizarea contrapunctului dublu. 

Sub indicaţia Tempo di menuetto, partea mediană este neobișnuit de extinsă 
după numărul de măsuri. S-ar părea că forma de expunere a acestuia schematizată 
după principiul de rondo şi, eventual, caracterul dansant, se potrivesc cu un 
eventual statut de parte finală. Aparent simplist, într-o factură destul de 
transparentă, materialul muzical aproape monotematic este tratat mai mult după 
tehnicile polifonice. Spre exemplu, chiar de la debut, refrenul se prezintă ca o 
imitație continuă la trei voci. Însă nu se poate vorbi în acest context despre 
folosirea canonului, pentru că tema refrenului este succedată pe alocuri de 
contrasubiectul găsit inițial în partida pianistică. Procesul imitativ este continuat și 
în episoade: în primul se găsește în partida pianului, în timp ce violoncelul 
trasează tema, iar în al doilea — linia melodică este expusă în stretto. 

În cea de-a patra parte a ciclului, deși intitulată din nou Vals, nu pot fi 
găsite caracteristicile de gen ale valsului. Dimpotrivă, tempo-ul din categoria 
Andante, acompaniamentul lipsit de exactitatea ritmică a timpilor ternari și bazat 
mai mult pe sincoparea acestora, schimbul frecvent de metru (3/4, 2/4), înlocuirea 
facturii omofon-armonice cu una polifonică stratificată, expunerea conținutului 
muzical în registre preponderent medii, ceea ce “şterge” din forța fermecătoare pe 
care o are de obicei o temă de vals — toate aceste detalii contribuie la producerea 
unor mari transformări ale genului în cauză. 

Dar caracterul dansant nu se lasă prea mult așteptat şi este propus, sub 
indicația Allegro con spirito, abia în finalul suitei. Tot aici autorul adaugă şi careva 
caracteristici ale muzicii folclorice de joc, manifestate mai ales prin 
acompaniamentul specific țambalului și configurația ritmico-melodică a temei 
(vezi exemplul 7). Avându-se în vedere lipsa unui echilibru în numărul de măsuri 
atât pentru refrene, cât și pentru episoade, compartimentarea formei de rondo nu 
este una tocmai tradițională. Dar asimetria în acest sens nu mai este o noutate la 
Gheorghe Neaga încă din prima sa perioadă a carierei componistice. 


1 Tatiana Berezovicova, Suita instrumentală în creația componistică a lui Gheorghe Neaga, in: Cercetări de 
muzicologie, Ştiinţa, Chișinău, 1998, p. 96 

2 H. Kozlova, S. Tsirkunova, Kamerno-ansablevaiamuzyka v Respublike Moldova: voprosy teorii, istorii i 
metodiki propodavaniia, Pontos, Chişinău, p. 107 

Exemplul 7: Suita concertantă pentru violoncel și pian, p. a V-a, tema refrenului 


Anume astfel își încheie compozitorul Suita concertantă pentru violoncel și 
pian, o lucrare care, deşi a apărut către sfârşitul etapei mature de creaţie și în 
apropiere de cea a marilor primeniri din repertoriul instrumental de cameră al 
autorului, reprezintă în mare parte un pas înapoi către cunoscut, obișnuit, vechi, 
tradițional. Desigur, câteva excepţii în acest sens sunt lipsa rolului măreț potrivit 
finalului (rol acordat părţii mediane), introducerea unui vals lipsit de trăsături 
dansante sau lipsa unor indicaţii de agogică indispensabile interpretării!. 

În etapa finală de creaţie (anii '90) compozitorul ar fi lucrat la partitura de 
negăsit a ultimului opus al genului — Suită pentru cvintet de instrumente de suflat. 
Puținele informaţii găsite? se referă la o suită cvadripartită pentru cvintet de 
alămuri nu prea complicată tehnic, însă destul de interesantă prin armoniile 
proaspete și combinaţiile de sonorități neobișnuite. Lucrarea a fost interpretată în 
premieră la Sala cu Orgă din Chișinău în cadrul ediției din 1991 a Festivalului 
Internaţional Zilele muzicii noi, de ansamblul Moldova-brass format din Sergiu 
Cârstea şi Grigore Voronovschii (trompete), Valeriu Ureche (corn), Grigore Buftea 
(trombon), Serghei Harlamov (tubă). De altfel, în contextul în care Gheorghe 
Neaga nu a scris prea multă muzică pentru instrumente aerofone, apariţia suitei în 
cauză a fost provocată de noutatea formării acestui ansamblu, pentru care au mai 
scris Ghenadie Ciobanu, Vladimir Beleaev, Dmitry Kitsenko şi, în special, Oleg 
Negruţa. 

O altă informaţie importantă pentru studiul de faţă se referă la faptul că 
unele cicluri instrumentale nu au fost numite suite de însuși autorul, însă au fost 
percepute și, eventual, analizate de-a lungul timpului de către unii muzicologi 
anume din perspectiva acestui gen. Conform principiului de suită, repertoriul 
cameral al lui Gheorghe Neaga este bogat în astfel de opusuri. Recitativ și Burlescă 


1 Cercetătoarele Nadejda Kozlova și Svetlana Ţircunova propun unele variante de interpretare a 
lucrării. H. Kozlova, S. Tsirkunova, Kamerno-ansablevaiamuzyka v Respublike Moldova: voprosy teorii, 
istorii i metodiki propodavaniia, Pontos, Chişinău 

2 Cunoaşterea informaţiilor despre Suită pentru cvintet de instrumente de suflat se datorează 
corespondenţei cu unul dintre interpreții acesteia — trompetistul Sergiu Cârstea. 

pentru vioară și pian, Cinci piese pentru pian, Cinci piese pentru vioară şi piani, 
Patru piese pentru cvartet de coarde, Arie, Bolero, Allegro pentru orchestră de 
cameră, Trei piese pentru orchestră de cameră și Șase piese pentru pian sunt doar 
câteva dintre acestea. 

În acelaşi timp, anume suitele prezentate aici oferă suficiente detalii pentru 
a percepe stilul componistic al lui Gheorghe Neaga - o figură artistică ce reprezintă 
un fenomen specific în arta muzicală a spaţiului dintre Prut şi Nistru. Raportate la 
neoclasicism ori folclorism, lucrările date rămân în zona modernismului, pentru că 
autorul — modernist tradițional — nu inovează în mod radical limbajul muzical, dar 
nici nu se eschivează de la folosirea unui limbaj modern la necesitate. Altfel spus, 
încă de la primele sale încercări compozitorul a reflectat o anumită evoluţie a 
genului de suită, urmărind o cucerire treptată de noi orizonturi. 

Şi aici pot fi puse în evidenţă atât măiestria acestuia de a recurge la o paletă 
largă de elemente ale limbajului muzical și de a le utiliza astfel, încât să reușească 
să reflecte o gamă largă de imagini muzicale, de stări afective şi sentimente, cât şi 
capacitatea de a însuma influenţe ale muzicii specifice altor epoci sau ale stilurilor 
unui şir de autori universali — ceea ce se poate observa în diferită măsură în cazul 
tuturor creaţiilor prezente în cadrul studiului de față —, preferând în același timp o 
proprie modalitate de expunere, fără a prelua, cita sau imita direct un material 
muzical impropriu. 

Aşadar, rămâne a se considera drept remarcabilă calitatea sintetică a 
stilului componistic lui Gheorghe Neaga, în care se îmbină în polaritate 
tradiționalul şi inovatorul. Elementele vechi sunt prezentate prin trimiteri la 
module semantice şi genuri concrete, tehnici componistice, construcții 
arhitectonice, principii de dezvoltare afirmate în timp, etc., iar cele noi sunt 
prezente printr-un proces complex de întrepătrundere ideatică, care dictează din 
interior formele și mijloacele de expresie obișnuite. 

